**EGYÜTTMŰKÖDÉSI MEGÁLLAPODÁS**

amely létrejött egyrészről a

**Budapest Főváros II. Kerületi Önkormányzat**

székhely: 1024 Budapest, Mechwart liget 1.

adószám: 15735650-2-41

törzskönyvi azonosító: 735650

ÁHTI azonosító: 745213

képviseli: Örsi Gergely polgármester

mint adományozó (a továbbiakban: **Adományozó**)

másrészről a

**Magyar Élelmiszerbank Egyesület kiemelten közhasznú szervezet**

székhely: 1172 Budapest, Lokátor u. 3.

Adószám: 18120141-2-43

törvényszéki nyilvántartási szám: 01-02-0011718

képviseli: Cseh Balázs elnök

mint közhasznú szervezet (a továbbiakban: **Élelmiszerbank)**

(a továbbiakban együttesen: **Felek**) között alulírott helyen és napon, a következők szerint.

Preambulum

Adományozó jelen megállapodás aláírásával kifejezi azon szándékát, hogy az Élelmiszerbankkal történő együttműködés keretei között a jövőben a nélkülözők javára étel és/vagy élelmiszer adományokat (a továbbiakban: adományok) ad át. Adományozó az emberi fogyasztásra alkalmas, működési területén, elsősorban Budapest II. kerületi iskolákban, óvodákban, bölcsődékben képződő – a szolgáltatást igénybe nem vevők részére ki nem tálalt – olyan készétel maradvány / ételfelesleg (fogyasztható ételhulladék) csomagolását, sokkoló hűtését és Élelmiszerbank részére történő átadását végzi el jelen együttműködési megállapodás keretében, amely nem érintkezett közvetlenül a fogyasztókkal, és érzékszervileg is hibátlan állapotban van.

Felek az adományok kezelésével és az adományozásból fakadó együttműködéssel kapcsolatban a következőkben állapodnak meg:

1. Adományozó vállalja, hogy az adományokat ingyenesen adja át, azokért nem kér ellenszolgáltatást.
2. Élelmiszerbank vállalja, hogy karitatív/szociális munkát végző partnerszervezetei bevonásával megszervezi az adományok eljuttatását a nélkülözőkhöz. Az adományok a nélkülözők számára ingyenesen kerülnek átadásra.
3. Felek megállapodnak, hogy az adományozási folyamat során alkalmazzák a jelen megállapodás 1. sz mellékleteként csatolt „Útmutató a vendéglátásban keletkező élelmiszerfeleslegek karitatív célú átadásához” című dokumentumban foglaltakat.
4. Az adományok átvételekor átadás-átvételi dokumentum készül, amely tartalmazza az átadott adományok mennyiségét, az átadás dátumát és időpontját, valamint az ehhez kapcsolódó felelősség elfogadását az átvevő részéről.
5. Élelmiszerbank vállalja, hogy a megállapodás aláírásakor az Adományozó által megjelölt tálalókonyhán … db műszakilag hibátlan sokkoló hűtőt elhelyez, és biztosítja az ételmaradék csomagolásához szükséges egyszer használatos dobozokat. A sokkoló hűtő kihelyezéséről Adományozó tárolási nyilatkozatot készít.
6. Élelmiszerbank kijelenti, hogy Magyarországon nyilvántartásba vett közhasznú szervezetként az adományok értékéről írásban igazolást állít ki Adományozó részére a mindenkor érvényes adó- és egyéb vonatkozó jogszabályoknak megfelelően. Az adókedvezmény érvényesítése érdekében az adományok átadás-átvételi dokumentumaiból egy-egy példányt az Adományozó köteles megőrizni, valamint az adóigazolás kiállításához időszakonként, de legkésőbb az egyes naptári évek év végén az átadott adományok értékéről (összesített) adatszolgáltatást adni köteles az Élelmiszerbank részére.
7. Felek kötelesek egymást haladéktalanul értesíteni minden olyan körülményről, amely az együttműködés eredményességét veszélyezteti.
8. Jelen megállapodás az aláírás napján lép hatályba és határozatlan ideig érvényes. A megállapodást bármely fél 30 (harminc) napos felmondási idővel megszüntetheti.

A jelen szerződést Felek mint akaratukkal mindenben egyezőt, elolvasás és közös értelmezés után, jóváhagyólag írták alá.

Melléklet:

1. Útmutató a vendéglátásban keletkező élelmiszerfeleslegek karitatív célú átadásához

Budapest, 2023. ……………………. hó ……. nap

|  |  |
| --- | --- |
| ………………………………..Örsi GergelypolgármesterAdományozó | ………………………………..Cseh BalázselnökÉlelmiszerbank |